11.4. 88 Επίσημη Εφημερίδα των Ευρωπαϊκών Κοινοτήτων Αριθ. C 95/29 
Γνωμοδότηση για την πρόταση οδηγίας του Συμβουλίου σχετικά με την προσέγγιση των νομοθετικών, 
κανονιστικών και διοικητικών διατάξεων των κρατών μελών όσον αφορά τα προϊόντα για κατασκευές 
(88/C 95/08) 
Στις 28 Ιανουαρίου 1987, το Συμβούλιο αποφάσισε να ζητήσει, σύμφωνα με τις διατάξεις του άρθρου 
100 της Συνθήκης για την ίδρυση της Ευρωπαϊκής ΟΙκονομικής Κοινότητας, τη γνωμοδότηση της 
Οικονομικής και Κοινωνικής Επιτροπής για την παραπάνω πρόταση. 
Το τμήμα βιομηχανίας, εμπορίου, βιοτεχνίας και υπηρεσιών στο οποίο ανατέθηκε η προετοιμασία των 
σχετικών εργασιών της ΟΚΕ, υιοθέτησε τη γνωμοδότηση του στις 3 Φεβρουαρίου 1988, με βάση την 
προφορική έκθεση του κ. De Normann. 
Κατά τη 253η σύνοδο ολομέλειας της (συνεδρίαση της 25ης Φεβρουαρίου 1988) η Οικονομική και 
Κοινωνική Επιτροπή υιοθέτησε ομόφωνα με 3 αποχές την ακόλουθη γνωμοδότηση. 
1. Γενικές παρατηρήσεις 
1.1. Η ΟΚΕ επιδοκιμάζει την πρόταση για οδηγία του 
Συμβουλίου σχετικά με την προσέγγιση των νομοθετικών, 
κανονιστικών και διοικητικών διατάξεων των κρατών μελών 
όσον αφορά τα προϊόντα για κατασκευές, με την επιφύλαξη 
των παρακάτω παρατηρήσεων. 
1.2. Κρίνει ότι η προτεινόμενη οδηγία έχει δύο κύριους 
σκοπούς. 
Ο πρώτος ορίζεται σαφώς και είναι να εξασφαλίσει την ελεύ­
θερη κυκλοφορία, διάθεση και χρήση στην εσωτερική αγορά 
των προϊόντων για κατασκευές των οποίων η καταλληλότητα 
για χρήση έχει αποδειχθεί. Το αποτέλεσμα θα είναι ότι τα 
προϊόντα αυτά δεν θα περιορίζονται από νόμους, κανονισμούς 
και διοικητικές ρυθμίσεις των κρατών μελών. 
1.3. Ο δεύτερος σκοπός υπονοείται μόνο, και είναι να απαλ­
λαγεί το Συμβούλιο από την ευθύνη, σύμφωνα με τις διατάξεις 
του άρθρου 100 Α της Ενιαίας Ευρωπαϊκής Πράξης, να 
υιοθετεί μέτρα για την προσέγγιση των νομοθετικών, κανονι­
στικών και διοικητικών διατάξεων των κρατών μελών. Το 
άρθρο 100 Α, παράγραφος 3, ορίζει σαφώς ότι τα μέτρα αυτά 
αφορούν την υγεία, την ασφάλεια, την προστασία του περι­
βάλλοντος και την προστασία των καταναλωτών. 
1.4. Η ΟΚΕ κρίνει ότι η οδηγία αυτή δεν εκφράζει απλά 
και με απόλυτη σαφήνεια τον δεύτερο από αυτούς τους δύο 
σκοπούς και τις συνέπειες του. Για το λόγο αυτό, προσφέρεται 
για διάφορες ερμηνείες που είναι δυνατόν, αν μη τι άλλο, 
να δώσουν λαβή σε εκτεταμένες συζητήσεις και, σε ακραία 
περίπτωση, να οδηγήσουν στην ανάγκη για προσφυγή στο 
Ευρωπαϊκό Δικαστήριο. 
Η ΟΚΕ ζητά να επαναδιατυπωθούν τα σχετικά άρθρα και οι 
επεξηγήσεις της οδηγίας ώστε να καταστεί σαφές ότι η 
οδηγία είναι δεσμευτική ως προς το κανονιστικό της περιε­
χόμενο για τις κατασκευές και συνεπώς για τη διάθεση στην 
αγορά και τη χρησιμοποίηση των προϊόντων για κατασκευές. 1.5. Βάση για τη ν εξέταση της προτει νόμενης οδηγίας 
Η ΟΚΕ στηρίζει την ανάλυση της οδηγίας, μεταξύ άλλων, 
στις παρακάτω σκέψεις: 
1.5.1. Ο τομέας των κατασκευών στον οποίο συμπεριλαμ­
βάνονται οι κατασκευαστικές εργασίες και τα προϊόντα που 
χρησιμοποιούνται σ'αυτές είναι ευρύς και πολυσύνθετος. 
Περιλαμβάνει μεταποιητικές και κατασκευαστικές βιομη­
χανίες, έναν αριθμό επαγγελμάτων και ένα ευρύ φάσμα κατα­
ναλωτών. Η προσέγγιση σ'αυτόν το τομέα θα πρέπει να γίνει 
με βάση τη γνώση και την εμπειρία. 
1.5.2. Ο τομέας εκτιμάται ότι έχει ένα κύκλο εργασιών άνω 
των 300 δισεκατομμυρίων ECU ετησίως από τα οποία, τα 
υλικά αφορούν το ένα τρίτο. Ο τομέας απασχολεί όσα άτομα 
απασχολεί και η γεωργία. 
1.5.3. Η κατάργηση των ρυθμιστικών περιορισμών στην 
εμπορία των προϊόντων για κατασκευές αποτελεί βασικό 
βήμα για την πρόοδο των προσπαθειών για τη συμπερίληψη 
του,τομέα των κατασκευών στην εσωτερική αγορά το 1992. 
1.5.4. Η ΟΚΕ πιστεύει ότι μια πρώτη προσέγγιση που θα 
επικεντρώνεται σε μια οδηγία με σαφώς καθορισμένους και 
επιτευκτούς στόχους είναι ο αποτελεσματικότερος τρόπος 
για να προωθηθεί η επίτευξη των στόχων όσον αφορά την 
εσωτερική αγορά το 1992. Μια μακροπρόθεσμη προσπάθεια 
για την επίτευξη μιας πολύπλοκης οδηγίας η οποία θα μπορεί 
να ανταποκρίνεται σε όλες τις περιπτώσεις ενδέχεται να είναι 
αντιπαραγωγική. 
1.5.5. Πράγματι, ίσως να μην είναι δυνατό να προβλέψει 
κανείς και, κατά συνέπεια, να εξασφαλίσει τρόπους αντιμετώ­
πισης όλων των δυσκολιών που θα προκύψουν από την εφαρ­
μογή αυτής της οδηγίας. Η ΟΚΕ κρίνει λοιπόν ότι είναι 
σημαντικό να υπάρξει πρόβλεψη για ένα μηχανισμό με τον 
οποίο τα αποτελέσματα της εφαρμογής στην πράξη επανατρο-
φοδοτούνται για να ενημερώνουν και να κατευθύνουν μία 
διαδικασία εφαρμογής συνακόλουθων τροποποιήσεων. 
1.5.6. Η οδηγία πρέπει να οδηγήσει σε απλές, κατανοητές 
και εφαρμόσιμες ρυθμίσεις και όχι σε αύξηση της γραφειο­
κρατικής προσπάθειας. Η εφαρμογή της δεν θα πρέπει να 
είναι δυσκολότερη ως προς τον έλεγχο και την επιβολή της 
από τις ισχύουσες ρυθμίσεις. 
Αριθ. C 95/30 Επίσημη Εφημερίδα των Ευρωπαϊκών Κοινοτήτων 11. 4. 88 
1.6. Ερμηνεία της προτεινόμενης οδηγίας 
Κατά την άποψη της ΟΚΕ η προτεινόμενη οδηγία καθορίζει 
ότι: 
1.6.1. Οι νομοθετικές, κανονιστικές και διοικητικές δια­
τάξεις οι οποίες αφορούν τις κατασκευές στα κράτη μέλη 
πρέπει να καταρτίζονται με τέτοιο τρόπο ώστε να συμπεριλαμ­
βάνουν τις βασικές απαιτήσεις της οδηγίας (παράρτημα Ι). 
1.6.2. Τα κράτη μέλη μπορούν να εφαρμόζουν πρόσθετες 
ρυθμίσεις οι οποίες όμως δεν πρέπει να χρησιμοποιούνται 
για να περιορίζουν τις συναλλαγές σε προϊόντα που συμμορ­
φώνονται με τις απαιτήσεις της οδηγίας. 
1.6.3. Κανένα προϊόν για κατασκευές δεν μπορεί να διατί­
θεται στην κοινοτική αγορά ή να χρησιμοποιείται αν δεν 
ανταποκρίνεται στις βασικές απαιτήσεις που έχουν θεσπισθεί 
για την κατασκευή στην οποία προβλέπεται να χρησιμοποιη­
θεί. 
1.6.4. Η διάθεση και η χρησιμοποίηση ενός προϊόντος για 
κατασκευές που ανταποκρίνεται στις απαιτήσεις της οδηγίας 
δεν είναι δυνατόν να απαγορευθεί με την εφαρμογή νομοθετι­
κών, κανονιστικών και διοικητικών διατάξεων των κρατών 
μελών. Αυτό προϋποθέτει ότι το προϊόν είναι κατάλληλο για 
ένα συγκεκριμένο σκοπό και ότι θα γίνει ορθή εγκατάσταση 
του. 
1.6.5. Καμία κατασκευή δεν είναι δυνατό να ανεγερθεί 
στην Κοινότητα αν δεν ανταποκρίνεται στις βασικές απαιτή­
σεις που ορίζει η οδηγία. 
Η κατασκευή θεωρείται ότι ανταποκρίνεται στις βασικές 
απαιτήσεις εφόσον χρησιμοποιούνται αποκλειστικώς προϊ­
όντα τα οποία είναι κατάλληλα για τον σκοπό που έχουν 
προβλεφθεί και έχουν εγκατασταθεί με τον ορθό τρόπο. 
1.6.6. Αν και η ελεύθερη κυκλοφορία των προϊόντων που 
ανταποκρίνονται στις απαιτήσεις της οδηγίας δεν μπορεί να 
εμποδισθεί από οποιεσδήποτε νομοθετικές, κανονιστικές και 
διοικητικές διατάξεις των κρατών μελών, η οδηγία δεν 
επιβάλλει κανένα περιορισμό ως προς την ευχέρεια των κατα­
ναλωτών να διαλέγουν ελεύθερα τα διαθέσιμα προϊόντα όσον 
αφορά τις προδιαγραφές και την εγκατάσταση τους σε κατα­
σκευές. 
1.6.7. Εντούτοις θα έπρεπε να ορίζεται σαφώς ότι επηρεά­
ζονται τα προϊόντα που προορίζονται για αυτές τις κατα­
σκευές. Σε περίπτωση που δεν επηρεάζονται, το γεγονός αυτό 
θα καθιέρωνε δύο πρότυπα· το ένα θα αφορούσε τα προϊόντα 
για νέες κατασκευές και το άλλο τα προϊόντα που προορίζο­
νται για τις υπάρχουσες οικοδομές. Κάτι τέτοιο δεν θα ευνο­
ούσε την παραγωγικότητα της βιομηχανίας των εν λόγω προϊ­
όντων. 
1.7. Η νέα προσέγγιση 
Η οδηγία αυτή στηρίζεται στο ψήφισμα του Συμβουλίου της 
7ης Μαΐου 1985 «σχετικά με μία νέα προσέγγιση στον τομέα 
της τεχνικής εναρμόνισης και τυποποίησης» και είναι μια 
από πολλές παρόμοιες «οδηγίες νέας προσέγγισης». 1.8. Η πρώτη αρχή της νέας προσέγγισης αφορά την κοινο­
τική συμφωνία γι'αυτές τις βασικές απαιτήσεις (άρθρο 100Α 
της Ενιαίας Ευρωπαϊκής Πράξης) ή άλλες γενικές απαιτήσεις 
γενικού συμφέροντος) προς τις οποίες πρέπει να συμμορφώ­
νονται τα προϊόντα που διατίθενται στην αγορά, και τα οποία 
πρέπει, κατά συνέπεια, να μπορούν να κυκλοφορούν ελεύθερα 
σ'όλη την κοινοτική επικράτεια. 
1.9. Δεδομένου ότι τα προϊόντα για κατασκευές έχουν ένα 
μόνο σκοπό, να χρησιμοποιούνται σε κατασκευές, η νέα προ­
σέγγιση όπως εφαρμόζεται σ'αυτήν την οδηγία, τα συνδέει 
με αυτές τις εργασίες. 
1.10. Η επίδραση της οδηγίας θα είναι, κατά συνέπεια, να 
εξασφαλίσει ότι οι νομοθετικές, κανονιστικές και διοικητικές 
διατάξεις όλων των κρατών μελών οι οποίες αφορούν τα 
κτίρια θα περιλαμβάνουν και θα λαμβάνουν υπόψη όλες τις 
βασικές απαιτήσεις. 
1.11. Ακόμη, η οδηγία θα εξασφαλίσει ότι κανένα προϊόν 
δεν μπορεί να διατίθεται στην αγορά ή να χρησιμοποιείται 
στην Κοινότητα αν δεν ικανοποιεί τις βασικές απαιτήσεις 
της κατασκευής στην οποία χρησιμοποιείται. 
1.12. Η δεύτερη θεμελιώδης αρχή της νέας προσέγγισης 
είναι ότι το έργο της κατάρτισης των τεχνικών προδιαγραφών 
που απαιτούνται για την παραγωγή και διάθεση στην αγορά 
προϊόντων τα οποία ανταποκρίνονται στις βασικές απαιτή­
σεις για τις κατασκευές «ανατίθεται στους αρμόδιους για την 
τυποποίηση οργανισμούς.» 
1.13. Η ΟΚΕ υποστηρίζει την Επιτροπή στο καθορισμό 
του ρόλου της Ευρωπαϊκής Επιτροπής Τυποποίησης (CEN) 
ως αρμόδιου φορέα για τις ευρωπαϊκές προδιαγραφές στον 
τομέα των κατασκευών. 
1.14. Η ΟΚΕ πιστεύει ότι η λειτουργική κατανομή της 
ευθύνης μεταξύ της Επιτροπής και της Ευρωπαϊκής Επιτρο­
πής Τυποποίησης (CEN) είναι σημαντική και θα πρέπει να 
ορισθεί σαφώς, κατά τον ορισμό δε αυτής της σχέσης πρέπει 
να ακολουθηθούν οι αρχές της νέας προσέγγισης. Απαιτείται 
μία απλή προσέγγιση για να ξεκινήσει το μακρόπνοο 
πρόγραμμα που συνεπάγεται η εφαρμογή της οδηγίας. 
1.15. Η τρίτη θεμελιώδης αρχή της νέας προσέγγισης είναι 
ότι οι τεχνικές προδιαγραφές για προϊόντα που ανταποκρί­
νονται στις απαιτήσεις της οδηγίας δεν είναι υποχρεωτικές 
αλλά διατηρούν την ιδιότητα των εθελοντικών προτύπων. Η 
ΟΚΕ υποστηρίζει τη διατήρηση της αρχής των εθελοντικών 
προτύπων τα οποία ορίσθηκαν με κοινή συναίνεση και υιοθε­
τήθηκαν επισήμως από την Ευρωπαϊκή Επιτροπή Τυποποίη­
σης κατά πλειοψηφία με στάθμιση ψήφων. 
1.16. Συνεπώς, η Ευρωπαϊκή Επιτροπή Τυποποίησης 
(CEN) πρέπει να χρησιμοποιεί συμφωνημένες διαδικασίες 
που να στηρίζονται σε κοινή συναίνεση για την κατάρτιση 
ορολογίας, την ταξινόμηση των απαιτήσεων, τον καθορισμό 
μεθόδων ελέγχου και επιπέδων ανοχής, τη σύνταξη κωδίκων, 
11. 4. 88 Επίσημη Εφημερίδα των Ευρωπαϊκών Κοινοτήτων Αριθ. C 95/31 
τη θέσπιση προδιαγραφών για προϊόντα και απαιτήσεων για 
την ποιότητα εργασίας. 
1.17. Η Επιτροπή μπορεί να αναθέσει στην Ευρωπαϊκή 
Επιτροπή Τυποποίησης (CEN) να εκτελέσει αυτήν την εργα­
σία, η τελευταία όμως έχει τον τελικό λόγο ως προς τη μορφή 
και τον απαιτούμενο χρόνο της εργασίας που θα συμφωνήσει 
να εκτελέσει. 
1.18. Η Επιτροπή θα πρέπει να συμφωνήσει με την Ευρω­
παϊκή Επιτροπή Τυποποίησης (CEN) ως προς την προτεραιό­
τητα των εργασιών που θα αναληφθούν. Η ΟΚΕ προβλέπει 
ως πιθανό να δώσει προτεραιότητα η Επιτροπή σε εντολές 
με τις οποίες θα γίνει δυνατή η κωδικοποίηση των βασικών 
απαιτήσεων της οδηγίας με αναφορά σε κώδικες σχεδίων 
και τεχνικές προδιαγραφές προϊόντων. Έτσι, θα μπορέσει η 
Ευρωπαϊκή Επιτροπή Τυποποίησης (CEN) να προχωρήσει με 
τις εργασίες για την εναρμόνιση των τεχνικών προδιαγραφών 
που θα αντικαταστήσουν τα εθνικά πρότυπα των κρατών 
μελών. 
1.19. Η Επιτροπή θα έπρεπε να μετακυλίσει την ευθύνη 
της στο Συμβούλιο, σύμφωνα με τις διατάξεις της Ενιαίας 
Ευρωπαϊκής Πράξης, ορίζοντας τις υποχρεωτικές βασικές 
απαιτήσεις και υποστηρίζοντας τις απαιτήσεις αυτές με μία 
σειρά ερμηνευτικών εγγράφων όπου θα αναφέρονται οι κώδι­
κες σχεδίων και τα τεχνικά πρότυπα προϊόντων που απαιτού­
νται για κάθε βασική απαίτηση. 
Τα έγγραφα αυτά πρέπει να υποβληθούν για έγκριση του 
Συμβουλίου, σε συνεργασία με το Ευρωπαϊκό Κοινοβούλιο 
και αφού γνωμοδοτήσει σχετικά η Οικονομική και Κοινω­
νική Επιτροπή. 
Η ΟΚΕ ζητά να προστεθεί στην οδηγία ένα άρθρο στο οποίο 
να προβλέπεται αυτή η διαδικασία. 
1.20. Η ΟΚΕ κρίνει ότι η Επιτροπή δεν πρέπει να αναλάβει 
περαιτέρω εργασίες τεχνικού χαρακτήρα για τις βασικές 
απαιτήσεις εφόσον συμφωνηθούν τα ερμηνευτικά έγγραφα. 
Δεν πρέπει να επαναληφθεί η περίπτωση της παραγωγής 
Ευρωκωδίκων από την Επιτροπή, όπου χρησιμοποιήθηκε ένα 
μίγμα μέσων του δημόσιου και ιδιωτικού τομέα. 
1.21. Η ΟΚΕ προσδίδει μεγάλη σημασία στις διαδικασίες 
ελέγχου και πιστοποίησης και πιστεύει ότι η Επιτροπή θα 
υποβάλει σύντομα προτάσεις στον τομέα αυτό σχετικά με τις 
οποίες η ΟΚΕ θα εκδώσει γνωμοδότηση. 
1.22. Η ΟΚΕ εφιστά την προσοχή στη γνωμοδότηση της 
για την πρόταση οδηγίας του Συμβουλίου σχετικά με την 
εναρμόνιση των νομοθεσιών των κρατών μελών όσον αφορά 
τα απλά δοχεία πίεσης [εγγρ. COM(86) 112 τελικό] (*): 
«Η τεχνική αποτελεί ένα δυναμικό συντελεστή της κοινω­
νικής πολιτικής. Οι κανόνες της τεχνικής ασφάλειας πρέ­
πει να αναλάβουν μια σημαντική εξισορροπημένη λει­
τουργία μεταξύ οικονομικών και κοινωνικών συμ-
(') ΕΕ αριθ. C 328 της 22.12.1986. φερόντων (μεταξύ άλλων την προστασία της υγείας). Αυτό 
απαιτεί μια συνεργασία και από κοινού διαμόρφωση των 
κοινωνικών δυνάμεων». 
1.23. Για τον λόγο αυτό λοιπόν, σε συνδυασμό με τον 
ιδιαίτερα πολύπλοκο χαρακτήρα του κλάδου αυτού, η ΟΚΕ 
καλεί την Επιτροπή να δημιουργήσει ένα μηχανισμό μέσω 
του οποίου θα μπορεί να κάνει χρήση της εμπειρίας και των 
συμβουλών των εταίρων του κλάδου των κατασκευών: των 
κατασκευαστών των προϊόντων για κατασκευές, των εργατών 
που κατασκευάζουν, εγκαθιστούν, λειτουργούν και συντη­
ρούν τα προϊόντα αυτά, των μηχανικών που θέτουν τις προδια-. 
γραφές τους, των εργοληπτών που πραγματοποιούν την εγκα­
τάσταση τους, των ιδιοκτητών και των χρηστών των κτιρίων. 
Η ΟΚΕ δεν βλέπει αυτόν τον μηχανισμό ως διεύρυνση της 
μόνιμης επιτροπής του άρθρου 19 της προτεινόμενης οδηγίας 
ούτε επίσης ως σύσταση μια δεύτερης συμβουλευτικής 
επιτροπής, που θα μπορούσε να οδηγήσει σε σύγχυση. 
1.24. Θεωρεί τη σύσταση και επιτυχή λειτουργία της 
προτεινόμενης επιτροπής ως βασικό στοιχείο για την 
ανάπτυξη της επικοινωνίας μεταξύ του τομέα των κατασκευών 
και της Επιτροπής και για την αμοιβαία κατανόηση των 
συμφερόντων των καταναλωτών, των εργαζομένων και των 
κατασκευαστών. Η χρησιμότητα του θα μπορούσε να επεκτα­
θεί και σ'άλλους τομείς που επηρεάζουν την εσωτερική αγορά 
στον τομέα των κατασκευών. 
1.25. Ακόμη, η ΟΚΕ πιστεύει ότι οι εντολές για τυποποί­
ηση και τα σχέδια προτύπων που αφορούν ή που έχουν 
επιπτώσεις στην υγεία και ασφάλεια των εργαζομένων πρέπει 
να εξετάζονται από μία τριμερή επιτροπή η οποία θα διασφα­
λίζει την επιρροή των εκπροσώπων των εργαζομένων. 
1.26. Εξέλιξη της εφαρμογής της οδηγίας 
Η ΟΚΕ αναγνωρίζει ότι όταν υιοθετηθεί η οδηγία θα απαιτη­
θεί μια ενδιάμεση περίοδος κατά την οποία η οδηγία θα 
αναπτυχθεί στο έπαρκο των δυνατοτήτων της από την Επι­
τροπή σε συνεργασία με την Ευρωπαϊκή Επιτροπή Τυποποίη­
σης (CEN) και τα κράτη μέλη. Αυτό ίσως απαιτήσει αρκετά 
έτη. 
1.27. Καταρχή, τα κράτη μέλη θα επανεξετάσουν τους 
νόμους και κανονισμούς τους και θα προβούν σε κατάλληλες 
τροποποιήσεις για να συμπεριλάβουν τις βασικές απαιτήσεις. 
1.28. Η Επιτροπή θα καταρτίσει ερμηνευτικά έγγραφα για 
να καθοδηγήσει την CEN στην εργασία που απαιτείται για 
την κωδικοποίηση και ταξινόμηση των βασικών απαιτήσεων. 
1.29. Καθώς οι κλιματολογικές και άλλες συνθήκες δια­
φέρουν σημαντικά στην Κοινότητα, θα διαφέρουν επίσης και 
τα επίπεδα των βασικών απαιτήσεων στα κράτη μέλη. Τα 
κράτη μέλη θα είναι ελεύθερα να διαλέγουν επίπεδα απόδοσης 
σε κάθε βασική απαίτηση για να τα αναφέρουν στους νόμους 
Αριθ. C 95/32 Επίσημη Εφημερίδα των Ευρωπαϊκών Κοινοτήτων 11.4.88 
και κανονισμούς τους ενώ θα αφήνουν ελεύθερους τους κατα­
ναλωτές τους να διαλέγουν το κατάλληλο επίπεδο από τα 
εθνικά πρότυπα. Έτσι, θα επιτελεσθεί ο στόχος του 
άρθρου 100 Α της Ενιαίας Ευρωπαϊκής Πράξης. 
1.30. Η ΟΚΕ παρακινεί την Επιτροπή να δώσει μεγάλη 
προτεραιότητα σ'αυτόν τον τομέα εφαρμογής. 
1.31. Ταυτόχρονα πρέπει να προχωρήσουν οι εργασίες για 
να επιτευχθεί ο άλλος στόχος, να αρθούν τα εμπόδια στις 
συναλλαγές με την εναρμόνιση των τεχνικών προδιαγραφών. 
Τις εργασίες αυτές, που έχουν ήδη αρχίσει, τις έχει αναλάβει 
η Ευρωπαϊκή Επιτροπή Τυποποίησης (CEN). Δίνεται προ­
τεραιότητα σε προϊόντα για τα οποία υπάρχει σημαντικό 
διασυνοριακό εμπόριο και όπου η έλλειψη εναρμονισμένων 
προτύπων μπορεί να οδηγήσει σε εμπόδια στις συναλλαγές ή 
σε αυξημένες δαπάνες λόγω της ανάγκης για μία πολλαπλή 
σειρά προϊόντων. Οι διαδικασίες που διαγράφονται στο 
Κεφάλαιο VI ενδείκνυνται ειδικά γι'αυτόν τον τομέα. 
1.32. Η ΟΚΕ πιστεύει ότι η εναρμόνιση των μεθόδων ελέγ­
χου, των βαθμών ακριβείας, των επιπέδων ανοχής και της 
κατάταξης των αποδόσεων είναι η πιο επείγουσα και καλεί 
την Επιτροπή να εξετάσει όλες τις διαθέσιμες πηγές γι'αυτή 
την εργασία, συμπεριλαμβανομένης και της πιθανής χρήσης 
υπηρεσιών στα πλαίσια του Κοινοτικού Κέντρου Ερευνών 
(ΚΚΕρ). Εκφράζει την ικανοποίηση της για το γεγονός ότι 
η Επιτροπή κάνει ήδη χρήση ενός προγράμματος της ΓΔ XIII 
υπέρ των μικρομεσαίων επιχειρήσεων για τη χρηματοδότηση 
προγράμματος για την εναρμόνιση των αποτελεσμάτων δοκι­
μών σημείου καύσης. 
1.33. Δεν θα πρέπει για κανένα λόγο να ασκηθούν πιέσεις 
στους οργανισμούς τυποποίησης που θα τους επηρεάσουν 
να αποδεχθούν έτοιμα πρότυπα ή προτάσεις προτύπων που 
προωθούνται από τα επιμέρους κράτη μέλη που διαθέτουν 
ήδη πόρους εις βάρος, ενδεχομένως, των συμφερόντων άλλων 
κρατών μελών. Η Επιτροπή θα πρέπει να είναι υπεύθυνη για 
μια δίκαιη εξισορρόπηση των συμφερόντων όλων των κρατών 
μελών κατά την ανάθεση εντολών για τις εργασίες που θα 
πρέπει να αναληφθούν. 
1.34. Η ΟΚΕ θεωρεί ότι ο τελικός στόχος πρέπει να είναι 
η άρση όλων των εμποδίων στη χρήση έτσι ώστε οι κατανα­
λωτές να κάνουν την επιλογή τους ελεύθερα και έχοντας την 
ορθή πληροφόρηση. Για το λόγο αυτό είναι σημαντικό να 
υπάρχει ένα σαφές σύστημα παροχής πληροφοριών και μια 
κοινή ορολογία σε όλη την Κοινότητα. Θα πρέπει να δη­
μιουργηθούν συστήματα που να βοηθούν τους μηχανικούς 
και τους κατασκευαστές να εκτιμούν την καταλληλότητα των 
διαθέσιμων προϊόντων όσον αφορά τον λειτουργικό ρόλο για 
τον οποίο προορίζονται. Η ΟΚΕ υποδεικνύει στην Επιτροπή 
να μελετήσει το πρόβλημα αυτό ώστε να υποβάλει προτάσεις 
για δράση. 
1.35. Κάθε κράτος μέλος θα έχει τις δικές του διαδικασίες 
για εξακρίβωση, με τον έλεγχο βάσει των απαιτήσεων του· 
για την πιστοποίηση της πιστότητας του προϊόντος με την 
επίθεση σήματος πιστότητας επί του προϊόντος, αρχικά με 
μια διαδικασία έγκρισης του τύπου του προϊόντος και, σε συνεχή βάση, με προγράμματα εγγύησης της ποιότητας· 
καθώς και για την αναγνώριση των επιφορτισμένων με την 
εκτέλεση δοκιμών και πιστοποίηση φορέων. 
1.36. Για να επιτευχθούν οι απαιτήσεις για μία εσωτερική 
αγορά στα προϊόντα για κατασκευές ώς το τέλος του 1992, 
θα πρέπει τα κράτη μέλη να εφαρμόσουν ένα πρόγραμμα 
εναρμόνισης. Αυτό συνεπάγεται ένα συντονισμένο 
πρόγραμμα από την Επιτροπή και την Ευρωπαϊκή Επιτροπή 
Τυποποίησης (CEN) που θα αναπτύξουν κοινή δράση. Η 
Επιτροπή θα πρέπει να καταρτίσει ερμηνευτικά έγγραφα για 
κάθε μία από τις βασικές απαιτήσεις, να ορίσει κώδικες 
σχεδίων και τεχνικές απαιτήσεις που θα πρέπει να χρησιμο­
ποιηθούν για την υποστήριξη κάθε απαίτησης. 
1.37. Τα κράτη μέλη πρέπει να είναι σε θέση να εφαρμό­
ζουν τους ίδιους νόμους και κανονισμούς όπως κάνουν τώρα 
για να επιβάλλουν το έλεγχο της χρήσης των προϊόντων για 
κατασκευές στα πλαίσια των τροποποιημένων οικοδομικών 
κανονισμών τους. Ο έλεγχος όμως της διάθεσης των προϊό­
ντων που δεν ικανοποιούν τις απαιτήσεις της οδηγίας αποτε­
λεί ξεχωριστό θέμα και η ΟΚΕ πιστεύει ότι πρέπει να του 
δοθεί περαιτέρω προσοχή. 
1.38. Η ΟΚΕ παρακινεί την Επιτροπή να καταρτίσει ένα 
πρόγραμμα προτεραιοτήτων και ένα χρονοδιάγραμμα για την 
εφαρμογή αυτής της οδηγίας. Αυτό πρέπει να δημοσιευθεί 
ώστε να ασκηθεί κριτική ευρέως από μέρους του κοινού και 
να ακολουθήσουν οι κατάλληλες τροποποιήσεις. 
1.39. Η ΟΚΕ πιστεύει ότι η Επιτροπή θα αναγκασθεί να 
ενημερώσει όλους τους εταίρους στον τομέα των κατασκευών 
για τα πλεονεκτήματα που θα προκύψουν από την εφαρμογή 
της οδηγίας. 
1.40. Η συμμετοχή της Ευρωπαϊκής Ζώνης Ελεύθερων Συ­
ναλλαγών (ΕΖΕΣ) 
Η ΟΚΕ τάσσεται υπέρ της συμμετοχής των χωρών ΕΖΕΣ στις 
εργασίες της Ευρωπαϊκής Επιτροπής Τυποποίησης (CEN) 
και της σύναψης συμφωνίας μεταξύ της Ευρωπαϊκής Επιτρο­
πής Τυποποίησης (CEN) και της ΕΖΕΣ για την ανάθεση 
εντολής για εργασίες. Η συμφωνία αυτή παραλληλίζεται προς 
τη συμφωνία μεταξύ της Ευρωπαϊκής Επιτροπής Τυποποίη­
σης (CEN) και της Επιτροπής. Έτσι η ΕΖΕΣ θα συμβάλει 
με οικονομικούς και ανθρώπινους πόρους στην κατάρτιση 
εναρμονισμένων σχεδίων κωδίκων και τεχνικών κανόνων 
προϊόντων. Η συνεργασία αυτή μεταξύ της Επιτροπής και 
των χωρών ΕΖΕΣ θα οδηγήσει σε μία ευρύτερη ευρωπαϊκή 
αγορά. 
Βέβαια, θα υπάρξουν δυσκολίες και συγκρούσεις συμ­
φερόντων. Η ΟΚΕ ζητά από την Επιτροπή να εξασφαλίσει 
ότι θα υφίσταται ένας μηχανισμός για την έγκαιρη εντόπιση 
προβληματικών τομέων και για την εξεύρεση λύσεων. 
2. Ειδικές παρατηρήσεις 
2.1. Η ΟΚΕ κρίνει ότι ως συνέπεια της υιοθέτησης της 
Ενιαίας Ευρωπαϊκής Πράξης, η οδηγία αυτή θα πρέπει να 
αναφέρεται στο άρθρο 100 Α και όχι στο άρθρο 100. 
11. 4. 88 Επίσημη Εφημερίδα των Ευρωπαϊκών Κοινοτήτων Αριθ. C 95/33 
2.2. Άρθρο 1 
Εξάλλου, η ΟΚΕ θεωρεί ότι το άρθρο 1, παράγραφος 2, θα 
πρέπει να επαναδιατυπωθεί ώστε να καθορίζονται ως προϊ­
όντα για κατασκευές τα προϊόντα που χρησιμοποιούνται στις 
επίγειες και υπόγειες κατασκευές και στα σταθερά θαλάσσια 
έργα. Ως προϊόν θα πρέπει να ορίζεται ένα υλικό ή συστατικό 
που μεταφέρεται ή κατασκευάζεται στο εργοτάξιο μίας κατα­
σκευής. Η ΟΚΕ θα προτιμούσε να διαγραφούν τα παραδείγ­
ματα προϊόντων που αναφέρονται στο άρθρο 1, παράγρα­
φος 2, δεδομένου ότι ένας τέτοιος κατάλογος δεν μπορεί να 
είναι ποτέ πλήρης και μπορεί να προκαλέσει σύγχυση. Αν 
διατηρηθεί ο κατάλογος τότε θα πρέπει να διευρυνθεί με 
την σαφή διάταξη ότι δεν είναι εξαντλητικός. Ειδικότερα το 
άρθρο 1, παράγραφος 2, περίπτωση ε) θα πρέπει να τρο­
ποποιηθεί ως εξής: 
«... π.χ. οι οικιακές εγκαταστάσεις για την ύδρευση, την 
αποχέτευση και ο εξοπλισμός αποστράγγισης». 
Το άρθρο 1, παράγραφος 2, περίπτωση στ) θα πρέπει να 
τροποποιηθεί ως εξής: 
«Προκατασκευασμένες κατασκευές όπως κτίρια κατοι­
κιών γκαράζ», 
για να μην υπάρχει σύγχυση όσον αφορά τους στόχους της 
οδηγίας. 
Η ΟΚΕ καλεί την Επιτροπή να εξετάσει αν αυτή η οδηγία 
θα πρέπει να εφαρμόζεται στους παρακάτω τομείς: 
— παραγωγή και διανομή ενέργειας, δρόμους, σιδηρο­
δρόμους, σήραγγες, ορυχεία, διανομή ύδατος, έργα αποχέ­
τευσης και υποβρύχιες κατασκευές, 
— προσωρινά και μόνιμα αγροτικά κτίρια και αποθήκες 
(σιλό), 
— κινητές κατοικίες, τροχόσπιτα και παρόμοιες κατασκευές. 
Η ΟΚΕ ζητά να τροποποιηθεί δεόντως η οδηγία. 
2.3. Η ΟΚΕ θεωρεί ότι το τεκμήριο της καταλληλότητας 
ως προς τον λειτουργικό ρόλο των προϊόντων θα εξαρτηθεί 
από την διαδικασία δοκιμών και αναγνώρισης των εργα­
στηρίων δοκιμών και πιστοποίησης που δεν έχει δημοσιεύσει 
ακόμα η Επιτροπή. Η απόδοση της ολοκληρωμένης κατα­
σκευής στην οποία έχει ενσωματωθεί το προϊόν θα εξαρτάται 
από το σχέδιο που προσδιορίζει το κατάλληλο προϊόν και 
από την ορθή ποιότητα εργασίας κατά την εγκατάσταση. Η 
παρούσα οδηγία δεν καλύπτει κανένα από τα θέματα αυτά. 
Η ΟΚΕ θεωρεί ότι το άρθρο 2, παράγραφος 4, δεν συμβιβάζε­
ται με τη νέα προσέγγιση. Βρίσκεται επίσης σε αντίθεση 
με τη γενική παράγραφο του παραρτήματος Ι. Πρέπει να 
διαγραφεί. 
Η ΟΚΕ θεωρεί ότι τα προϊόντα για κατασκευές πρέπει να 
είναι κατάλληλα για τον προορισμό τους, αλλά ότι επίσης 
δεν πρέπει να βλάπτουν την υγεία και την ασφάλεια των 
εργαζομένων οι οποίοι τα παράγουν, τα τοποθετούν, τα χρη­
σιμοποιούν και τα συντηρούν. 2.4. Άρθρο 3 
Η ΟΚΕ προτείνει την για πρακτικούς λόγους τροποποίηση 
του άρθρου 3, παράγραφος 1 ως εξής: 
«Τα στοιχεία τους δημοσιεύονται υπό μορφή καταλόγων 
στην Επίσημη Εφημερίδα των Ευρωπαϊκών Κοινοτήτων, 
σειρά C.» 
2.5. Άρθρο 4 
Η ΟΚΕ πιστεύει ότι πρέπει να.διαγραφεί από το άρθρο 4, 
παράγραφος 1, η φράση «και ιδιωτικούς οργανισμούς» και 
ότι η εφαρμογή αυτής της οδηγίας θα πρέπει να περιορισθεί 
στις κυβερνήσεις των κρατών μελών και στους οργανισμούς 
επί των οποίων αυτές ασκούν ρυθμιστικό έλεγχο. Η ΟΚΕ 
ζητά να επαναδιατυπωθεί το άρθρο 4, παράγραφος, 1, υπό τη 
μορφή ενός σαφέστατου ορισμού εφαρμογής. 
Η οδηγία δεν θα πρέπει να αποσκοπεί στην εκ μέρους των 
κρατών μελών θέσπιση νομοθεσίας η οποία θα επηρέαζε την 
εκ μέρους των σχεδιαστών, εργοληπτών και των πελατών, 
επιλογή των προϊόντων. 
2.6. Σύμφωνα με την αρχή που σκιαγραφείται στα σημεία 
1.5.4 και 1.23, παραπάνω, από τη στιγμή που θα τεθεί σε 
εφαρμογή η εν λόγω οδηγία, περιορισμοί τέτοιας φύσης στο 
ελεύθερο εμπόριο στο εσωτερικό της Κοινότητας θα κατα­
στούν έκδηλοι. Μετά τις κατάλληλες διαβουλεύσεις, η Επι­
τροπή θα είναι σε θέση να αντιμετωπίσει τους περιορισμούς 
αυτούς με ιδιαίτερα και κατάλληλα κοινοτικά μέτρα. 
2.7. Άρθρο 5 
Η ΟΚΕ ζητά να ορισθούν σαφώς στο άρθρο 5 η διαδικασία 
ανάθεσης εντολών στους ευρωπαϊκούς οργανισμούς τυποποί­
ησης καθώς η σχέση και ο τρόπος με τον οποίο εμπλέκεται 
η επιτροπή του άρθρου 19 στη διαδικασία του σχεδίου 
οδηγίας του Συμβουλίου για την τροποποίηση της οδηγίας 
83/189/ΕΟΚ [έγγρ. COM(87) 52 τελικό]. 
2.8. Η ΟΚΕ συμφωνεί με την διατύπωση των τελικών προ­
τύπων σε όρους λειτουργικότητας του προϊόντος, στο μέτρο 
του εφικτού (σημείο 1.26 παραπάνω). Έτσι, θα ληφθούν 
υπόψη οι μεγάλες διαφορές στις κλιματολογικές συνθήκες 
και στις εργασιακές πρακτικές της διευρυμένης Κοινότητας 
και θα επιταχυνθεί το πρόγραμμα εθελοντικής εναρμόνισης. 
2.9. Άρθρο 6 
Λόγω της υποχρεωτικής δημοσίευσης στην Επίσημη Εφημε­
ρίδα, σύμφωνα με τις διατάξεις του άρθρου 3, παράγραφος 1, 
το άρθρο αυτό είναι περιττό και πρέπει να διαγραφεί. 
Αριθ. C 95/34 Επίσημη Εφημερίδα των Ευρωπαϊκών Κοινοτήτων 11.4.88 
2.10. Άρθρο 7 
Η ΟΚΕ επικροτεί το γεγονός ότι στην προτεινόμενη οδηγία 
αναγνωρίζεται ο ρόλος της ευρωπαϊκής τεχνικής έγκρισης, 
τη στιγμή που υπάρχει υψηλό ποσοστό προϊόντων για τα 
οποία δεν υπάρχουν πρότυπα. 
Οι ευρωπαϊκές τεχνικές εγκρίσεις θα είναι ιδιαίτερα χρήσιμες 
στο πρώτο στάδιο που τα ευρωπαϊκά πρότυπα θα υπάρχουν για 
λίγα μόνο προϊόντα. Όσον αφορά τα προϊόντα που καταρχήν 
επιδέχονται τυποποίηση, πρέπει να ακολουθούνται οι ειδικές 
διατάξεις που αναφέρονται στο Κεφάλαιο VI. 
2.11. Η ΟΚΕ καλεί την Επιτροπή να δώσει προτεραιότητα 
στην εναρμόνιση των μεθόδων ελέγχου (σημείο 1.29 παρα­
πάνω) και στις διαδικασίες προς την κατεύθυνση της αμοιβαί­
ας αποδοχής των αποτελεσμάτων ελέγχου. 
2.12. Άρθρο 8 
Η ΟΚΕ είναι της γνώμης ότι το παράρτημα II, όπου δίδονται 
οι κατευθυντήριες γραμμές για την ευρωπαϊκή τεχνική 
έγκριση, θα πρέπει να γίνει σαφέστερο ως προς το περιε­
χόμενο των κατευθυντήριων αυτών γραμμών. Κυρίως, θα πρέ­
πει να συμπεριλαμβάνει τις απαιτήσεις όσον αφορά συγκεκρι­
μένα προϊόντα, καθορισμούς της διαδικασίας ελέγχου και των 
μεθόδων εκτίμησης και αξιολόγησης των αποτελεσμάτων των 
δοκιμών. 
Η ΟΚΕ πιστεύει, ακόμη, ότι θα πρέπει να περιγράφονται 
αναλυτικότερα τα κριτήρια για τους οργανισμούς έγκρισης. 
2.13. Κεφάλαιο IV, άρθρα 11 και 12 
Η ΟΚΕ πιστεύει ότι, για καθαρά πρακτικούς λόγους, τα άρθρα 
που αναφέρονται στην τήρηση εθνικών ή άλλων προδιαγρα­
φών δεν είναι βιώσιμα. Πιστεύει ακόμη ότι δεν υπάρχει 
συντομότερος δρόμος στην πορεία προς την ευρωπαϊκή τυπο­
ποίηση, έτσι όπως την ασκούν οι ευρωπαϊκοί οργανισμοί 
προτύπων, από τη λήψη ενός ή περισσότερων εθνικών 
συγκρίσιμων προτύπων ως εγγράφων αναφοράς. Η ΟΚΕ προ­
τρέπει το Συμβούλιο να ζητήσει από την Επιτροπή να επανε­
ξετάσει αυτό το κεφάλαιο. 
2.14. Κεφάλαιο VKOI παραρτήματα III, IV και V 
Η ΟΚΕ δεν μελέτησε λεπτομερώς αυτά τα μέρη της οδηγίας 
επειδή αντιλαμβάνεται ότι η Επιτροπή θα εκδώσει ιδιαίτερη 
ανακοίνωση η οποία θα αντικαταστήσει τις προτάσεις της 
παρούσας οδηγίας. Η ΟΚΕ συμφωνεί ότι απαιτούνται προ­
τάσεις σε οριζόντια βάση για την κάλυψη θεμάτων που 
αφορούν τη βεβαίωση της πιστότητας, τη χρήση και προστα­
σία των κοινοτικών σημάτων πιστότητας, τον έλεγχο ποιότη­
τας στο εργοστάσιο (παράρτημα III), καθώς και την αναγνώ­
ριση των εργαστηρίων δοκιμών, των οργανισμών επιθεώρη­
σης και πιστοποίησης (παράρτημα V). 
Ωστόσο, τα παρακάτω σημεία είναι σημαντικά: 2.15. Ο ποιοτικός έλεγχος αποτελεί, για λόγους υγείας και 
ασφάλειας, αποφασιστικής σημασίας στοιχείο στην παρακο­
λούθηση των προϊόντων για κατασκευές. Η πιστοποίηση 
είναι, σχετικά με τον έλεγχο, δευτερεύον στοιχείο. Στην 
τελική της μορφή, η οδηγία θα πρέπει να πραγματεύεται τις 
διαδικασίες ποιοτικού ελέγχου, πρώτα, και την επακόλουθη 
αυτών πιστοποίηση, στη συνέχεια. Από την άποψη αυτή, η 
ΟΚΕ εφιστά την προσοχή στο ευρωπαϊκό ποιοτικό πρότυπο 
που θα υιοθετηθεί από την Ευρωπαϊκή Επιτροπή Τυποποίη­
σης (CEN). 
2.16. Βάση για την ευρωπαϊκή κοινοτική επισήμανση θα 
πρέπει να είναι η αμοιβαία αναγνώριση των εθνικών διευθετή­
σεων για την πιστοποίηση. Για να υποστηριχθεί η οδηγία με 
την έννοια αυτή, και για να αποφευχθεί η εμπλοκή σε περιττές 
γραφειοκρατικές διαδικασίες, ένα ευρωπαϊκό πλαίσιο δοκι­
μών και πιστοποίησης θα πρέπει να λειτουργεί σε εθνικό 
επίπεδο μέσω των διαθέσιμων οδηγιών του Διεθνούς Οργανι­
σμού Τυποποίησης (ISO) και της Διεθνούς Ηλεκτροτεχνικής 
Επιτροπής (IEC). Ο σχεδιασμός του σήματος ποιότητας ΕΚ 
θα πρέπει να είναι τέτοιος ώστε η διαφορά μεταξύ της πλήρως 
ανεξάρτητης πιστοποίησης προϊόντος και της δήλωσης κατα­
σκευαστή να είναι εμφανής. Εξάλλου, το σύστημα πιστοποίη­
σης της ποιότητας («εκτίμηση ικανότητας») σε καμία περί­
πτωση δεν θα πρέπει να συγχέεται με το σήμα πιστότητας 
του προϊόντος. 
2.17. Σύμφωνα με τη λειτουργία των υπαρχόντων συστη­
μάτων πιστοποίησης αναφορικά με τη συμφωνία της ΓΣΔΕ 
για τα τεχνικά εμπόδια στις συναλλαγές, το ευρωπαϊκό σήμα 
ΕΚ θα πρέπει να είναι προσιτό στους κατασκευαστές τόσο 
των κοινοτικών όσο και των τρίτων χωρών, για τις εμπορικές 
συναλλαγές μέσα στην Κοινότητα. 
2.18. Η ΟΚΕ επιμένει ότι θα πρέπει σαφώς να δηλώνεται 
ποια κριτήρια και κανόνες θα εφαρμόζονται στο είδος της 
πιστοποίησης που θεωρείται κατάλληλη για ένα προϊόν. Η 
ΟΚΕ πιστεύει ότι η αυτοπιστοποίηση θα δημιουργούσε 
δυσκολίες σε σχέση με τα προϊόντα για κατασκευές, ενώ 
ενδεχομένως θα προσφερόταν για άλλες βιομηχανίες. 
2.19. Η ΟΚΕ πιστεύει ότι η διαδικασία για πιστοποίηση 
από ένα τρίτο μέρος σε συνδυασμό με μια διαδικασία για την 
εγγύηση της ποιότητας ενδείκνυται περισσότερο όσον αφορά 
τα προϊόντα για κατασκευές για να εξασφαλισθεί η επίτευξη 
των στόχων της οδηγίας για την προστασία της υγείας και 
ασφάλειας. 
2.20. Η αυτοπιστοποίηση από μέρους των κατασκευαστών 
θα ήταν ικανοποιητική για την περίπτωση των μεγάλων εται­
ριών με καλό όνομα οι οποίες διαθέτουν τις απαιτούμενες 
εγκαταστάσεις για τη διενέργεια ελέγχων. Η ΟΚΕ πιστεύει, 
όμως, ότι ο καταναλωτής απαιτεί την πρόσθετη προστασία 
πιστοποίησης από ένα τρίτο μέρος για τα προϊόντα μικρών 
ή νέων εταιριών που μπορεί να μην έχουν επαρκείς πόρους 
και οι οποίες ενδέχεται να σταματήσουν τη λειτουργία τους. 
Η πιστοποίηση από ένα τρίτο μέρος θα εξασφαλίσει περισσό­
τερο ισότιμες συνθήκες για τις μικρομεσαίες εταιρίες. 
2.21. Η ΟΚΕ εκφράζει την ελπίδα ότι η Επιτροπή θα λάβει 
υπόψη το εθελοντικό σύστημα πιστοποίησης από τρίτα μέρη 
που εφαρμόζεται σε ορισμένα κράτη μέλη και δεν θα θέσει 
11. 4. 88 Επίσημη Εφημερίδα των Ευρωπαϊκών Κοινοτήτων Αριθ. C 95/35 
σε κίνδυνο τη συνέχιση της εφαρμογής των συστημάτων 
αυτών. Υπάρχει εν προκειμένω το προηγούμενο της οδηγίας 
περί χαμηλής ηλεκτρικής τάσης, με την οποία επίσης 
αναγνωρίζονται σήματα ασφάλειας που έχουν προταθεί από 
επίσημους φορείς κρατών μελών. 
2.22. Η ΟΚΕ ελπίζει να δώσει η Επιτροπή ιδιαίτερη σημα­
σία στο πρόβλημα παρακολούθησης της λειτουργίας των 
αναγνωρισμένων οργανισμών έγκρισης, έτσι ώστε να μην 
διατίθενται στην αγορά προϊόντα που δεν πληρούν τις 
ελάχιστες προδιαγραφές του προτύπου. 
2.23. Κεφάλαιο VIII 
Στο άρθρο 19 ζητείται η σύσταση μόνιμης επιτροπής, αποτε­
λούμενης από δύο αντιπροσώπους από κάθε κράτος μέλος και 
η οποία θα προεδρεύεται από εκπρόσωπο της Επιτροπής. 
Σύμφωνα με το άρθρο 20, η Επιτροπή ζητά τη γνώμη της 
παραπάνω μόνιμης επιτροπής για θέματα που κατάσσονται 
σε έξι ειδικούς τομείς. 
Η ΟΚΕ δεν μπορεί να κρίνει κατά πόσο είναι πλήρης ο 
κατάλογος με τους έξι αυτούς τομείς και θα προτιμούσε μια 
διατύπωση της μορφής «Η Επιτροπή θα ζητάει τη γνώμη της 
επιτροπής για όλα τα θέματα που σχετίζονται με την επίτευξη 
των στόχων και την ομαλή εφαρμογή της παρούσας οδηγίας.» 
Η ΟΚΕ δέχεται ότι η μόνιμη επιτροπή θα έχει συμβουλευτικό 
χαρακτήρα. Καλεί, όμως, το Συμβούλιο να διασφαλίσει ότι 
η Επιτροπή κατά τη λειτουργία της μόνιμης επιτροπής θα 
εφαρμόσει τις ίδιες αρχές που οδήγησαν στην αποτελεσμα­
τική λειτουργία της επιτροπής που προβλέπεται από την 
οδηγία 83/189/ΕΟΚ προς όφελος τόσο της Κοινότητας όσο 
και των κρατών μελών. 
2.24. Καλείται το Συμβούλιο να ζητήσει από την Επιτροπή 
να συστήσει το συμβουλευτικό όργανο που προτείνεται στο 
σημ 1.23 παραπάνω. 
Υπάρχει ένα προηγούμενο στον ερευνητικό τομέα- πρόκειται 
για την επιτυχή λειτουργία της Συμβουλευτικής Επιτροπής 
για τη Βιομηχανική Έρευνα και Ανάπτυξη (IRDAC-
CORDI), στην οποία εκπροσωπούνται οι κοινωνικοί εταίροι. 
Η ΟΚΕ προτείνει να κληθούν από την Επιτροπή οι αρμόδιοι 
ευρωπαϊκοί αντιπροσωπευτικοί φορείς να εξετάσουν το ενδε­
χόμενο σύστασης ενός παρόμοιου δικού τους κοινού φορέα, 
σε συνεργασία με την Επιτροπή και με την υποστήριξη αυτής. 
2.25. Τέταρτη βασική απαίτηση — Ασφάλεια χρήσης 
Η βασική απαίτηση αυτή αναφέρεται συγκεκριμένα στην 
ασφάλεια του καταναλωτή και του χειριστή στο τελειωμένο 
κατασκευαστικό έργο. 
Η ΟΚΕ πιστεύει ότι η εν λόγω απαίτηση θα πρέπει να καλύ­
πτει και τους εργάτες συντήρησης. Η ΟΚΕ πιστεύει ότι η ασφάλεια και υγιεινή των εργαζομένων 
στην παραγωγή και κατασκευή προϊόντων για κατασκευές 
δεν καλύπτεται από την οδηγία και ότι επομένως πρέπει 
να υπάρξει ειδική αναφορά σ'αυτό το ζήτημα. Η Διεθνής 
Οργάνωση Εργασίας (ΔΟΕ) ετοιμάζει μια νέα σύμβαση που 
θα καλύπτει την υγιεινή και ασφάλεια των εργαζομένων στις 
κατασκευές, ενώ η Επιτροπή προτείνει μία οδηγία για την 
ασφάλεια στον τόπο εργασίας. 
Πέμπτη βασική απαίτηση — Διάρκεια ζωής 
Η ΟΚΕ είναι της γνώμης ότι αυτή η βασική απαίτηση είναι 
άτοπη υπό το φως των ειδικών όρων του κατασκευαστικού 
τομέα. Δεν καλύπτεται από το άρθρο 100 Α της Ενιαίας 
Ευρωπαϊκής Πράξης εκτός από το βαθμό που επηρεάζει την 
υγιεινή και ασφάλεια. 
Η ΟΚΕ πιστεύει ότι οι ιδιοκτήτες οικοδομών θα συνυπολογί­
ζουν την απαιτούμενη διάρκεια ζωής των οικοδομών τους 
κατά την εκτίμηση του κόστους συντήρησης και της πρακτι­
κότητας της συντήρησης, πράγμα το οποίο θα επηρεάζει την 
επιλογή των προϊόντων που θα χρησιμοποιούνται. 
Οι προδιαγραφές, σε ένδειξη καταλληλότητας του προϊόντος 
για το σκοπό για τον οποίο προορίζεται, οφείλουν να αποτε­
λούν ένα λογικό οδηγό σε σχέση με την προβλεπόμενη διάρ­
κεια ζωής του προϊόντος, από όπου και η ανάγκη για εξέταση 
των διάφορων βαθμών αντοχής και για έκφραση τους σε 
προδιαγραφές κατά κατηγορίες. 
Η ΟΚΕ πιστεύει, επομένως, ότι η αντοχή δεν πρέπει να 
εξετάζεται μεμονωμένα, αλλά να συνδέεται με όλες τις βασι­
κές απαιτήσεις. 
2.26. Έκτη βασική απαίτηση — Προστασία κατά του θορύ­
βου 
Η ΟΚΕ ζητά από την Επιτροπή να σημειώσει ότι τα σχετικά 
με τους θορύβους προβλήματα στο σχεδιασμό της κατα­
σκευής είναι περίπλοκα και διαφέρουν πολύ ανάλογα με την 
τοποθεσία και την ποιότητα της εργασίας. Πρέπει να επιδιω­
χθεί η καθιέρωση κοινής ορολογίας και κοινών μεθόδων 
εκτίμησης και ελέγχου. 
2.27. Παράρτημα II—Ευρωπαϊκή τεχνική έγκριση 
Η ΟΚΕ προτείνει να διαγραφεί από το σημείο 3.2 η πρόταση 
«Η επιτροπή η οποία διατυπώνει τους όρους αυτούς δύναται 
να συγκροτήσει μια ομάδα εμπειρογνωμόνων ad hoc, η οποία 
διατυπώνει τη γνώμη της και τις απαιτήσεις της σχετικά με 
το θέμα αυτό.» 
Αριθ. C 95/36 Επίσημη Εφημερίδα των Ευρωπαϊκών Κοινοτήτων 11. 4. 88 
Η σύσταση μιας τέτοιας ομάδας εμπειρογνωμόνων θα 
μπορούσε να έχει ως συνέπεια τη δημιουργία περιπλοκών, 
αφού στο ίδιο σημείο (3.2) τίθεται όρος περί διαβουλεύσεων 
στα πλαίσια του κοινού ευρωπαϊκού οργανισμού, ο οποίος 
είναι ήδη μια ομάδα εμπειρογνωμόνων καθένας από τους οποίους μπορεί με τη σειρά του να διαβουλεύεται με άλλους 
εμπειρογνώμονες. Καταρχήν, η ΟΚΕ δεν πιστεύει ότι υπάρχει 
ανάγκη να γίνονται διαβουλεύσεις με δύο ομάδες εμπειρογνω­
μόνων στο ίδιο τομέα. 
Βρυξέλλες, 25 Φεβρουαρίου 1988. 
Ο Πρόεδρος της 
Οικονομικής και Κοινωνικής Επιτροπής 
Alfons MARGOT